Síminn á sér djúpar rætur í íslensku samfélagi og er eitt reynslumesta fyrirtæki landsins . Síminn gerir viðskiptavinum sínum , bæði einstaklingum og fyrirtækjum , mögulegt að eiga samskipti á einfaldan og hagkvæman hátt á hverjum einasta degi . Fyrirtækið eflir samskipti og fjölbreytni í afþreyingu með fjarskiptum . Síminn er móðurfélag innviðafélagsins Mílu og upplýsingatæknifélagsins Sensa með það helsta markmið að vera framúrskarandi þjónustufyrirtæki . Upplýsingatæknifélagsins Sensa með það helsta markmið að vera framúrskarandi þjónustufyrirtæki . Viðtal við stjórnarformann Síðasta ár árangursríkt hjá Símanum „ Árið 2017 var árangursríkt ár fyrir Símann . Félagið náði markmiðum sínum þrátt fyrir krefjandi samkeppnisumhverfi . Áfram var lögð áhersla á að veita viðskiptavinum framúrskarandi þjónustu , starfsfólki gott starfsumhverfi og skapa virði og ávöxtun fyrir hluthafa , ” segir Bertrand Kan sem tók við stjórnarformennsku í upphafi þessa árs í kjölfar andláts Sigríðar Hrólfsdóttur stjórnarformanns Símans . Bertrand hefur setið í stjórn Símans frá mars 2016 . “ Til að standa við skuldbindingar um að veita hágæða þjónustu og tryggja að félagið búi ávallt yfir bestu innviðum var aukið við fjárfestingar og fjárfesti samstæðan fyrir nærri fimm milljarða á árinu 2017 , meira en nokkur samkeppnisaðili á Íslandi . Síminn skilaði 8,6 milljörðum króna í EBITDA og var það í takt við áætlanir félagsins , náðist þessi árangur þrátt fyrir lækkandi verð í farsímaþjónustu og breytingar á verði fyrir reikiþjónustu í Evrópu . Þennan góða árangur má ekki síst þakka þekkingu og einurð starfsfólks sem er ákveðið í að gera árið 2018 jafn árangursríkt og árið 2017 . ” ‍ Bertrand segir rekstur samstæðunnar enn standa á þremur meginstoðum ; Símanum , Mílu og Sensa . “ Einn af mikilvægum áföngum ársins var að Síminn fékk úthlutað 700 MHz tíðni fyrir farsímarekstur sem mun tryggja forystu félagsins á farsímamarkaði . Á liðnum árum hefur Síminn fjárfest bæði í bættum viðskiptaferlum og þekkingu starfsfólks til að bregðast við harðnandi samkeppni og þrýstingi á launakostnaði og hélt sú vinna áfram á síðasta ári . Stöðugildum fækkaði þannig um 10% á árinu og voru að meðaltali 727 á árinu , þrátt fyrir það tókst að auka gæði þjónustu ” segir hann . Síminn nýtti sér hagstæð skilyrði á fjármálamarkaði og endurfjármagnaði skuldir félagsins á árinu . Handbært fé var nýtt til að lækka skuldir félagsins um 20% eða í 18,4 milljarða króna sem mun lækka fjármagnskostnað verulega til lengri tíma litið . ‍ Síminn mun áfram bjóða heildstætt vöruframboð á sviði fjarskipta , afþreyingar og upplýsingatækni til einstaklinga jafnt sem fyrirtækja . “ Til að tryggja áframhaldandi heildstætt vöruframboð fjárfesti Míla verulega í ljósleiðaraneti félagsins á árinu og voru um 21 þúsund heimili tengd við ljósleiðaranet félagsins . Í heildina eru því um 51 þúsund heimili á höfuðborgarsvæðinu tengd við ljósleiðaranet Mílu , ” segir hann . “ Auk þess leggur félagið aukna áherslu á þjónustu gagnavera og er stefnt að því að bjóða eina bestu net - og hýsingarþjónustu hér á landi og mun þjónustan standa innlendum jafnt sem erlendum viðskiptavinum til boða . ” ‍ Arðgreiðsla í takt við stefnu félagsins ‍ Stjórn leggur til að 10% af hagnaði ársins 2017 verði greiddur út í arð og að 40% af hagnaði verði varið til endurkaupa á eigin bréfum og er það í samræmi við arðgreiðslustefnu félagsins . Gengi á hlutabréfum í Símanum hækkaði um 32% á árinu og var gengið 4,13 í lok árs 2017 . Stjórn Símans 2018 Bertrand Kan stjórnarformaður Bertrand Kan hefur setið í stjórn Símans frá 10. mars 2016 . Hann stjórnaði viðskiptum með fjarskipti , fjölmiðla og tækni hjá Morgan Stanley , Lehman Brothers og Nomura . Heiðrún Jónsdóttir varaformaður Heiðrún er varaformaður stjórnar . Hún var fyrst kjörin í stjórn Símans 24. janúar 2013 . Heiðrún er lögmaður á Aktis lögmannsstofu slf . Birgir S. Bjarnason stjórnarmaður Birgir settist í stjórn Símans 10. mars 2016 . Hann er framkvæmdastjóri Íslensku umboðssölunnar og hefur verið frá árinu 2000 . Stefán Árni Auðólfsson stjórnarmaður Stefán Árni hefur verið í stjórn Símans frá 2. júlí 2013 . Stefán starfar sem lögmaður og er meðeigandi Lögmanna Bárugötu slf . Óskar Hauksson , fjármálastjóri Góð afkoma á árinu „ Niðurstaða ársins 2017 var góð . Hagnaður óx um tæp 12% á milli ára og EBITDA um 4,4% . Lítilsháttar samdráttur var í tekjum af kjarnastarfsemi félagsins en markvissar aðgerðir á kostnaðarhlið vega þyngra . Félagið endurfjármagnaði skuldir um mitt ár og voru skuldir lækkaðar um 4,5 milljarða . Gengi Símans í kauphöll hækkaði um rúmlega 30% á árinu . Horfur eru ágætar og félagið vel í stakk búið til að byggja á þessum góða árangri . ” Hagnaður samstæðunnar jókst um tæp 12% milli ára og var 3.076 milljónir króna . EBITDA hlutfallið var rúm 30% á árinu 2017 . EBITDA hækkaði um 4,4% milli ára og var 8.607 milljónir króna . Fjárfest var fyrir nærri 5 milljarða króna í innviðum og uppbyggingu félagsins á árinu . Handbært fé frá rekstri án vaxta og skatta var 9.096 milljónir króna á árinu 2017 . Ragna Margrét Norðdahl , Mannauðsstjóri Góður starfsandi , mikill stöðugleiki Síðasta ár einkenndist af stöðugleika í mannauðsmálum þar sem starfsandi mældist góður í vinnustaðargreiningum . Undir lok árs hófst heildarendurskoðun á jafnréttisstefnu Símans . #MeToo umræðan kallaði á frekari endurskoðun ásamt því að skipulögð fræðsla um samskipti kynjanna var sett í ferli . Við erum afskaplega stolt af Forvarnarverðlaunum VÍS sem Síminn hlaut en þar er viðurkennd sú mikla vinna sem við leggjum í fræðslu meðal annars um upplýsingaöryggi , heilsusamlegt mötuneyti , bólusetningar og almennt öryggi starfsmanna . Sigríður Hrólfsdóttir Sigríður Hrólfsdóttir varð bráðkvödd í janúar 2018 aðeins fimmtug að aldri . Hún lætur eftir sig eiginmann og þrjú börn . Sigríður hefur frá því að hún settist í stjórn Símans í júlí 2013 verið stjórnarformaður Símans . Hún sat einnig í stjórn Mílu . Sigríður hafði víðtæka reynslu úr atvinnulífinu og var sjálfstætt starfandi ráðgjafi frá árinu 2010 . Hún var meðal annars framkvæmdastjóri Árvakurs hf. , framkvæmdastjóri fjármálasviðs Eimskipafélags Íslands hf. og sérfræðingur í fjárstýringu Íslandsbanka hf. á starfsferli sínum . Starfsfólk og stjórn Símans eru harmi slegin yfir þessu óvænta fráfalli og eru afar þakklát fyrir ósérhlífið framlag Sigríðar til félagsins á undanförnum árum . Samstæðan Fjarskipti efla og auðga lífið . Síminn Áfram leiðandi í nýjungum á markaði . Síminn Farsími , fastlína , internet og sjónvarp eru fjórar helstu vörur Símans á smásölumarkaði . Rétt tæpur helmingur heimila er með fastlínunettengingu hjá Símanum og um þriðjungur farsímanotenda er hjá fyrirtækinu . Þá eru um helmingur notenda gagnvirks sjónvarps ( IPTV ) á Íslandi hjá Símanum . Orri bendir á að hagnaður hafi aukist um tæp tólf prósent milli áranna 2016 og 2017 og að EBITDA framlegð samstæðunnar sé nú komin yfir 30% af tekjum . „ Tekjur lækkuðu vegna lægri verða á farsímamarkaði , minni búnaðarsölu og starfsemi sem við seldum frá okkur eða lögðum af . Fyrirtæki samstæðunnar , þ.e. Síminn , Míla , Sensa og Radíómiðun , hafa markvisst fjárfest í sterkara sambandi við viðskiptavini sína undanfarin misseri . Uppbygging Símasamstæðunnar á ríkan þátt í því að Sameinuðu þjóðirnar útnefndu Ísland á síðasta ári með hæstu einkunn allra landa í heiminum í fjarskipta - og upplýsingatækni . Útbreiðsla ljósnetstenginga Mílu jókst hratt á landsbyggðinni og 60% heimila á höfuðborgarsvæðinu höfðu í árslok möguleika á ljósleiðara félagsins . Það hefur auk þess borið á tví - og offjárfestingu á höfuðborgarsvæðinu , þar sem borgarfyrirtækið Gagnaveita Reykjavíkur hefur reynt að koma í veg fyrir samvinnu um grunninnviði og lokar á hráan aðgang að ljósheimtaugum , sem önnur sveitarfélaganet veita með bros á vör . Aðalmarkmiðið með þessari breytingu er hins vegar að Sensa og Síminn fá þarna frábært tækifæri til að bjóða hýsingu og stórvirkan tölvurekstur á innlendum og erlendum vettvangi “ , segir Orri og bætir við : „ Stefna Símans og dótturfélaga er að veita framúrskarandi þjónustu . Eigendur okkar vilji góða ávöxtun af fjárfestingu sinni . Ánægðir viðskiptavinir , sem vilja vera áfram og mæla með þjónustu okkar við aðra , er aðferð okkar til að skapa virði hjá fjárfestum félagsins . “ Tekjur Símans voru 23.232 m.kr. á árinu 2018 og hækkuðu um 251 m.kr. milli ára . Þrenna , fyrirframgreiddri farsímaáskrift félagsins nálgaðist 20.000 áskrifendur í lok árs . Þrenna hefur verið á miklu flugi á árinu og þá sérstaklega hjá yngri kynslóðinni . Yfir 30.000 viðskiptavinir eru með Heimilispakkann . Stöðugt er unnið að þróun á Heimilispakkanum þannig að hann uppfylli þarfir sem flestra heimila hverju sinni . Yfir 40.000 viðskiptavinir eru nú með Sjónvarp Símans Premium . Áhorfsmet voru slegin margoft á árinu , það má þakka frábæru úrvali af efni fyrir alla aldurshópa . Sjónvarp Símans Premium slær í gegn Árið sem leið er minnisstætt fyrir margra hluta sakir . Farsímakerfið okkar fékk staðfesta yfirburði sína með hraðamælingum Ookla Speedtest og Þrenna , eina áskriftarleiðin á markaðnum þar sem innifalið gagnamagn safnast upp á milli mánaða , margfaldaði fjölda áskrifenda . Snjallari bílar gefur einfalt yfirlit yfir notkun og ástand bifreiða og með Síminn Pay er hægt er að greiða með snjallsímanum hjá yfir 300 verslunum . Frábær árangur á síðasta ári í tengingu ljósleiðara . Undirstaða fjarskipta á Íslandi Míla er heildsölufyrirtæki á fjarskiptamarkaði sem á og rekur fjarskiptainnviði á landsvísu . Þetta eru víðtæk kopar - , ljósleiðara - og örbylgjukerfi sem ná til allra heimila , fyrirtækja og stofnana á landinu . Öll helstu fjarskiptafélög landsins eru í viðskiptum við félagið . Þá býður Míla viðskiptavinum sínum vettvangsþjónustu við innanhússlagnir og uppsetningu búnaðar . Míla leggur ríka áherslu á áreiðanleika og öryggi og er í stöðugri framþróun enda lífæð fjarskipta hér á landi . Ljósleiðari umfangsmesta verkefni Mílu Jón Ríkharð Kristjánsson „ Við erum virkilega ánægð með uppbyggingu ljósleiðara Mílu á árinu 2017 . Þessi uppbygging háhraðanetstenginga til heimila um allt land var áfram stærsta og umfangsmesta verkefni Mílu á síðasta ári . Rétt eins og uppbygging ljósleiðara á höfuðborgarsvæðinu hélt áfram fjölgar þeim einnig um allt land . Í árslok áttu 55 þúsund heimili kost á ljósleiðaratengingum í gegnum kerfi Mílu og um 12 þúsund eru nú þegar tengd . Það er frábær árangur á þetta stuttum tíma . Fjarskipti eru ein af grunnþjónustum samfélagsins og mikilvægt fyrir öryggi fjarskipta að til staðar sé eitt heildstætt kerfi fjarskiptainnviða sem þjónar öllu landinu . Það kerfi er Míla . Þrátt fyrir fámenni , langar vegalengdir og erfitt veðurfar sem gera Ísland að erfiðu landi m.t.t. fjarskiptainnviða , stendur Ísland gríðarlega vel í alþjóðlegum samanburði . Sameinuðu þjóðirnar töldu Ísland með hæstu einkunn landa í heiminum yfir fjarskipta - og upplýsingatækni á síðasta ári , það staðfestir að Míla hefur sinnt hlutverki sínu svo af ber . Samkeppnin er að aukast og er mest á stórum þéttbýlisstöðum þar sem starfsemin er arðbær . Í núverandi umhverfi mun aukin samkeppni minnka getu kerfisins í heild til að sinna óarðbærum svæðum . Það er miður og mikilvægt að taka á þeirri stöðu svo farið sé í nauðsynlegar fjárfestingar þar sem þeirra er þörf . Míla mun halda áfram að fjárfesta í uppbyggingu á ljósleiðara til heimila og fyrirtækja á höfuðborgarsvæðinu en auk þess er gert ráð fyrir að sambærilegar fjárfestingar úti á landi aukist . Þó tengingar til heimila séu mikilvægar skipta tengingar fjarskiptastaða við landsnet fjarskipta þó enn meira máli . Það er í raun undirstaða allra fjarskipta í landinu og þá undirstöðu þurfum við að halda áfram að styrkja . “ Velta félagsins var 6,4 milljarðar og EBITDA ársins var 3.4 milljarðar eða 53,4% . Fjöldi heimila með aðgang að ljósleiðaratengingu gegnum Mílu er um 70 þúsund á landsvísu . Fjöldi tengdra heimila jókst um 75% úr því að vera rúm 12 þúsund í byrjun árs í 21 þúsund í lok árs . 24/7 / 365 vaktborð Mílu sér um vöktun fjarskiptakerfa allan sólarhringinn alla daga ársins . Ísland er með öflugustu fjarskiptainnviði í Evrópu , samkvæmt skýrslu Sameinuðu þjóðanna . Míla er undirstaða þessa árangurs . Kerfi Mílu byggir á tveimur meginstoðum ; Stofnneti sem liggur hringinn um landið og til allra þéttbýlis - og fjarskiptastaða og aðgangsneti sem tengir öll heimili , fyrirtæki og stofnanir við stofnnetið . Fámenni , dreifð búseta og veðurfar gera Ísland erfitt í fjarskiptalegu tilliti . Það gerir árangur okkar í alþjóðlegum samanburði enn athyglisverðari . Við hjá Mílu erum stolt af þessum góða árangri sem byggir á áratuga uppbyggingarstarfi . Þekking , sérfræðiþjónusta og vandaðar lausnir eru aðalsmerki Sensa . Á síðasta ári fagnaði Sensa 15 ára farsælum rekstri . Frá stofnun hefur félagið verið rekið með góðum hagnaði og þroskast ár frá ári . Miklar breytingar hafa verið á innviðum og rekstri upplýsingatæknikerfa á þessum tíma og var síðasta ár þar engin undantekning . Vegferð Sensa í skýjaþjónustum , nýir hýsingarinnviðir , aukið þjónustuframboð ásamt sérlausnum með vörusölu og öflugri sérfræðiþjónustu hafa spilað frábærlega saman . Ný sóknarfæri m.a. í tengslum við samstarfssamning við Verne munu skjóta fleiri styrkum stoðum undir starfsemi Sensa . Framtíðin er núna , í skýinu Valgerður Hrund Skúladóttir Markmið Sensa er að bjóða fyrirtækjum og opinberum stofnunum virðisaukandi þjónustu og lausnir í innviðum upplýsingakerfa . Þetta markmið okkar hefur aldrei verið skýrara en nú þegar ný tækifæri og breytingar í kjölfar fjórðu iðnbyltingarinnar eru að koma í ljós . Þjónustuframboð Sensa tvinnar saman tækifæri sem búa í síauknu framboði í skýjaþjónustum og úr hýsingarumhverfi Sensa við innviði viðskiptavinarins á hagkvæman og traustan hátt . Sú vegferð sem við höfum verið í með Símanum síðustu þrjú ár er gott dæmi . Þar er stöðugt tekist á við að finna hagkvæmustu leiðirnar til að nýta skýið , hýsingar , þjónustu af krana og eigin búnað og kerfi Símans til þess að fylgja þróun í þjónustuframboði og rekstri Símans . Þessi vegferð hefur skilað 300 milljóna ávinningi á ársgrundvelli á sama tíma og sótt er eftir nýjum tækifærum í þjónustuframboði og rekstri . Þekking , sérfræðiþjónusta og vandaðar lausnir er eitt af aðalsmerkjum Sensa og mun vera um ókomin ár . Mikilvægi þessara þátta er enn að aukast , bakvið einfaldleika í rekstri og breytingar yfir í ólík neyslumódel er nauðsynlegt að liggi þekking og reynsla til að fást við aukið flækjustig . Aldrei hefur verið mikilvægara að hafa þekkingu til að takast á við kröfur um öryggi , aðgengi , afköst og arðsemi í heimi sem er flóknari en áður . Sensa hefur ætíð lagt áherslu á að bakvið hverja lausn sé traust bakland sérfræðinga og samstarfsaðila . Mannauðurinn er mikilvægasta auðlind okkar og býr félagið að því að hafa í sínum röðum marga af helstu sérfræðingum landsins á þessu sviði . Mikil ásókn er í þessa þekkingu félagsins og eitt af áhersluverkefnum Sensa er að byggja upp frekari þekkingu , m.a. í samstarfi við menntastofnanir eins og Háskólann í Reykjavík . Spennandi tímar eru fram undan , nýir tímar verða til þess að tekjusamsetning félagsins mun halda áfram að breytast , sem á margan hátt mun þýða meiri línuleika í tekjum milli ára og tryggja áframhaldandi arðsaman rekstur . Velta félagsins var tæpir 4,4 milljarðar króna árið 2018 og EBITDA 9,6% . Félagið Sensa er eitt af stærstu upplýsingatæknifyrirtækjum landsins , stofnað árið 2002 og með yfir 100 starfsmenn . Sensa leggur áherslu á lausnir sem eru virðisaukandi fyrir viðskiptavini þess , falla inn í krefjandi umhverfi og henta kröfuhörðum viðskiptavinum . Hýsing Hýsingarumhverfi félagsins var endurnýjað og uppfært samhliða flutningi í hýsingaraðstöðu Verne Global á Suðurnesjum . Ársreikningurinn hefur að geyma samstæðureikning Símans hf. og dótturfélaga .